|  |  |  |  |
| --- | --- | --- | --- |
| Dublinski deskriptori | | | |
|  | **Prvostupnik (Preddiplomski studij)** | **Magistar struke (Diplomski studij)** | **Doktor znanosti (Poslijediplomski studij)** |
| **Znanje i razumijevanje** | • demonstrira znanje i razumijevanje u području studija koje se nadograđuje na opće srednjoškolsko obrazovanje i, uz pomoć naprednijih udžbenika, tipično je na razini koja uključuje neke aspekte suvremenih znanja iz područja studija | • demonstrira znanje i razumijevanje koje počiva na prvom stupnju ali ga proširuje i/ili produbljuje, te tako osigurava temelj ili mogućnost za originalni razvoj i/ili primjenu ideja, često u istraživačkom kontekstu | • demonstrira sustavno razumijevanje područja studija i vladanje istraživačkim vještinama i metodama vezanima uz to područje |
| **Primjena znanja i razumijevanja** | • može primijeniti svoje znanje i razumijevanje na način svojstven odgovarajućoj struci ili poslu, i ima kompetencije koje omogućuju utemeljenu argumentaciju i rješavanje problema iz područja studija | • svoje znanje, razumijevanje i sposobnosti rješavanja problema može primijeniti u novim ili nepoznatim situacijama u širem (ili multidisciplinarnom) kontekstu vezanom uz područje studija | • s integritetom znanstvenika demonstrira sposobnost razumijevanja, začinjanja, dizajniranja, implementiranja i prilagođavanja ozbiljnog istraživačkog procesa, čime doprinosi širenju korpusa postojećih znanja, što potvrđuje objavljivanjem svojih originalnih rezultata u domaćim i/ili međunarodno priznatim publikacijama |
| **Zaključivanje i rasuđivanje** | • sposoban je prikupiti i interpretirati relevantne podatke (obično iz područja studija) potrebne za donošenje zaključaka vezanih uz relevantna društvena, znanstvena ili etička pitanja | • sposoban je integrirati znanja i upravljati složenim situacijama, te rasuđivati na temelju nepotpunih ili ograničenih informacija koje uključuju društvene i etičke odgovornosti vezane uz primjenu njegovog znanja i prosudbe | • ima sposobnost kritičke analize, vrednovanja i sinteze novih i složenih ideja |
| **Komunikacija** | • može komunicirati informacije, ideje, probleme i rješenja i stručnjacima i laicima | • stručnjacima i laicima može jasno i nedvosmisleno komunicirati svoje zaključke te znanje i argumente koji ih podupiru | • s kolegama stručnjacima, širom znanstvenom zajednicom i širom društvenom zajednicom može komunicirati o području svoje ekspertize |
| **Vještine učenja** | • razvio je vještine učenja nužne za nastavak studija na višoj razini | • ima vještine učenja koje mu omogućavaju cjeloživotno obrazovanje  (formalno i samostalno) | • očekuje se da je sposoban u akademskim i stručnim kontekstima promovirati tehnološki, društveni i kulturni napredak u društvu znanja |