|  |  |
| --- | --- |
| **Metoda poučavanja** | **Opis** |
| **Izravno poučavanje**  Izlaganje/predavanje    Instrukcija | Metoda u kojoj je kontrola sadržaja i aktivnosti u velikoj mjeri u rukama nastavnika.  Nastavnik frontalno pred grupom studenata izlaže neki sadržaj pri čemu pazi da poštuje logičan slijed i da njegov/njezin govor ne traje predugo. Izlaganja ima uvodni dio, nove sadržaje s konkretnim primjerima te završni dio u kojem se provjerava studentsko razumijevanje. Tijekom izlaganja nastavnik uključuje pitanja i aktivnosti za studente.  Služi za poučavanje proceduralnih znanja (vještina) a ostvarenje cilja može se izravno opažati na temelju ponašanja studenta nakon pouke. Prije poučavanja nastavnik treba odrediti cilj i podijeliti vještinu na manje zadatke, poredati zadatke u logičan slijed, odabrati kako poučavati pojedini zadatak i kako ih kombinirati u cjelinu. Nastavnik modelira usvajanje vještine. |
| **Otkrivanje**        Samostalno otkrivanje  Vođeno otkrivanje  Rasprava | Metoda koja studente uključuje u propitkivanje fenomena: postavljanje hipoteza, prikupljanje podataka, postavljanje modela, analiziranje i zaključivanje, pa stoga ima velik utjecaj na razumijevanje procesa. Otkrivati se može kroz studentske individualne ili grupne projekte, kroz učenje usmjereno na rješavanje problema (*problem based learning*) ili različite oblike rasprave.    Zahtijeva mnogo vremena, razina naučenog varira ali je često niža nego pri izlaganju. Djeluje motivirajuće, potiče dubinsko procesiranje, ali ne jamči očekivani ishod: razumijevanje pravila i odnosa i točne zaključke.  Rezultira dugoročnim zadržavanjem i transferom, potiče na aktivno rješavanje problema i uočavanje strukture, povećane su šanse da će studenti doći do točnih zaključaka.  Studenti razmjenjuju svoja mišljenja i argumente zastupajući ili osporavajući neku ideju ili tezu. Osim što upoznaju nove argumente studenti razvijaju i komunikacijske vještine, kritičko i kreativno mišljenje, vještine timskog rada. |
| **Suradničko učenje** | Studenti uče zajedno, u parovima ili malim grupama, bave se nekim zajedničkim problemom, istražuju neku temu ili nadograđuju uzajamne spoznaje, a cilj je pritom zajednički i nedjeljiv. |